Airwing

Airwing var et norsk taxi- og charterselskap med hovedbase på Oslo lufthavn, Gardermoen. Selskapet ble etablert i 2004, og ble stiftet for å betjene de som stiller andre krav enn et ordinært passasjerfly kan oppfylle, slik som ambulansefly. Airwing administrerer en flåte av to Beechcraft King Air og fire Bombardier Learjet 45, og én Piaggio P180. Jetflyene ble anskaffet i 2018 og 2019. Ambulanseoppdrag utenfor Norge utgjør en viktig del av virksomheten.

Selskapet opererte inntil 22. november 2019 en flyrute Notodden-Bergen-Notodden, med avgang fra Notodden hver morgen mandag til fredag samt fredag ettermiddag, og fra Bergen hver ettermiddag mandag til fredag, samt søndag ettermiddag. Ruten ble operert med 12-seters Beechcraft B200 King Air.

Selskapet begjærte seg konkurs den 9. februar 2023.

Referanser

Eksterne lenker
 

Norske flyselskaper
Flyselskaper etablert i 2004